text: Amin Skov: De strejkende burde være fyret
  25 august 2013 kl. 09.14
  Forpagteren af restaurant Vejlegaarden Amin Skov ærgrer sig over, at Carlsberg ikke fyrede de 130 bryggeri-arbejdere, der netop har afsluttet en strejke.
  Bryggeriarbejderne i Fredericia strejkede, fordi en nyansat medarbejder ikke ville melde sig ind i 3F.
  3F indledte i sin tid en blokade mod restaurant Vejlegaarden, fordi Amin Skov ikke ville indgå en overenskomst med 3F.
  Nu skriver Amin Skov ifølge BT på sin hjemmeside om de strejkende bryggeri-arbejdere:
  - Trist Carlsberg ikke fyrede de folk!
  Og:
  - De strejkede, fordi 4 ud af 134 ikke har samme fagforening som de øvrige 130 har!! Og det i en tid, hvor vi har "organisations" frihed.
  Har vi det?? Velkommen til Danmark anno 2013
  